**Үнийн санал авах урилга**

**Хүнс хөдөө аж ахуй хөнгөн үйлдвэрийн яамны**

**харьяан дор хэрэгжиж буй Экспортыг дэмжих төсөл нь**

**NCS-3-1 / 20: Төслийн үйл ажиллагааг олон нийтэд таниулах /Маркетинг/ үйлчилгээг үзүүлэх байгууллагыг үнийн саналаа ирүүлэхийг урьж байна.**

1. Үнийн саналыг харьцуулж үнэлэх ба шаардлага хангасан хамгийн бага үнийг санал болгож буй компанитай гэрээ хийгдэх болно.
2. Ажлын дэлгэрэнгүй даалгавар, санал ирүүлэх загварыг [procurement@edp.mn](mailto:procurement@edp.mn) хаягаар хүсэлт гарган авч болно.
3. Материал хүлээн авах эцсийн хугацаа 2021 оны 1-р сарын 20-ний өдрийн 17:30 цагаас хэтрэхгүй ба үнийн саналаа [mandukhai@mofa.gov.mn](mailto:mandukhai@mofa.gov.mn), procurement@edp.mn руу зэрэг илгээнэ үү.

**Экспортыг дэмжих төсөл**

**уТАС:77111780**

***Хавсралт 1***

**Нийлүүлэлтийн нөхцөл**

**Худалдан авагч: Хүнс хөдөө аж ахуй, хөнгөн үйлдвэрийн яам**

**Худалдан авалт: NCS-3-1 / 20: Төслийн үйл ажиллагааг олон нийтэд таниулах зөвлөхийн бус үйлчилгээ**

1. Үйлчилгээний үнийн жагсаалт

|  |  |  |  |  |  |  |  |
| --- | --- | --- | --- | --- | --- | --- | --- |
| **No** | **Бараа** | **Нэгжийн үнэ** | | | **Тоо** | **НӨАТ-тай нийт дүн** | **Хүргэлтийн хуваарь** |
| **НӨАТ-гүй Нэгжийн үнэ** | **НӨАТ** | **НӨАТ-тай Нэгжийн дүн** |
| 1 | ЭДТ брэнд ном |  |  |  | 1  БҮТЭЭГДЭХҮҮН |  | *Хавсралт 3 д заасны дагуу* |
| 2 | Маркетингийн төлөвлөгөө болон нэг жилийн эвент календар |  |  |  | 1  БҮТЭЭГДЭХҮҮН |  |
| 3 | 2021 онд контент нэвтрүүлэх сувгуудтай дэд гэрээгээ байгуулна |  |  |  | 3 дэд гэрээ |  |
| 4 | Хайлтын системийн оновчлол |  |  |  | 1  БҮТЭЭГДЭХҮҮН |  |
| 5 | Фото, видео, анимэйшн, инфографик, шууд контент, мэдээ, нийтлэл |  |  |  | 1 багц |  |
| 6 | бүрэлдэхүүн хэсгийн танилцуулах видео |  |  |  | 5  БҮТЭЭГДЭХҮҮН |  |
| 7 | Судалгааны ажил танилцуулах видео |  |  |  | 4  БҮТЭЭГДЭХҮҮН |  |
| 8 | Ерөнхий сургалтыг видео контент болгон хөрвүүлэх |  |  |  | 1  БҮТЭЭГДЭХҮҮН |  |
| 9 | Захиалгат сургалтыг видео контент болгон хөрвүүлэх |  |  |  | 2  БҮТЭЭГДЭХҮҮН |  |
| 10 | Сургалт, экспо, эвентүүдэд захиалгаар видео монтаж хийх |  |  |  | 6 сар |  |  |
| 11 | Эцсийн тайлан |  |  |  | 1  БҮТЭЭГДЭХҮҮН |  |  |
| **Нийт** | | | | | | Эцсийн тайлан |  |

*Нэгж үнэ болон нэгжийн үнээс олсон нийт үнэ зөрүүтэй байвал НӨАТ оруулаагүй нэгж үнийг ашиглана.*

Эд анги }

Багаж хэрэгсэл ба дагалдах хэрэгсэл }

Гарын авлага } Боломжтой бол тодруулах

Засвар үйлчилгээнд тавигдах шаардлага }

1. Тогтоосон үнэ: Дээр дурдсан үнийг тогтоосон бөгөөд гэрээний гүйцэтгэлийн явцад ямар ч зохицуулалт хийхгүй.
2. Төлбөр: Худалдан авагч нь зөвлөхийн бус үйлчилгээг Үйл ажиллагааны хуваарийн дагуу гүйцэтгэсэн болохыг хянан үзсний дараа Захиалагч хүлээн зөвшөөрсөн тохиолдолд төлбөрийн нэхэмжлэхийг үндэслэн төлбөрийг хийх болно.

3. Гүйцэтгэл хангаагүй тохолдолд : Худалдан авагч нь дээрх нөхцлийн дагуу ажлаа гүйцэтгэж чадаагүй тохиолдолд календарийн долоон (7) өдрийн мэдэгдэл хүргүүлэн Худалдан авагчид ямар нэгэн үүрэг үүсгэхгүйгээр худалдан авалтын захиалгыг цуцалж болно.

***Хавсралт 2***

**Зөвлөхийн бус үйлчилгээний үйл ажиллагааны хуваарь**

Үйл ажиллагааны хуваарийн үндсэн зорилго нь:

1. Хийх үйлчилгээний тоо хэмжээний талаар Тендерт оролцогчдод тендерээ үр дүнтэй, нарийн тодорхой бэлтгэхэд тодорхой мэдээлэл өгөх,
2. Гэрээ байгуулсны дараа, гүйцэтгэсэн үйлчилгээний үе шаттай төлбөрийг хийхэд гүйцэтгэх үйлчилгээ бүрийн үнийг тодорхой болгох болно.

Үүний тулд Үйл ажиллагааны хуваарьт заасан үйлчилгээ нь өөр төрийн үйлчилгээнүүдийг хооронд ялгасан дэлгэрэнгүй мэдээлэл бүхий байх ёстой ба, эсвэл ижил төрлийн өөр өөр байршилд гүйцэтгэсэн ижил үйлчилгээ, эсвэл өөр нөхцөл байдалд гүйцэтгэсэн ижил үйлчилгээ гэх зэрэг өөр өөр үнэтэй байх магадлалтай ажлуудыг ялгаж тодорхойлно. Эзгээр шаардлагын хангахын тулд үйл ажиллагааны хуваарийн хэлбэр агуулга нь аль болох энгийн товч байх ёстой.

|  |  |  |  |  |  |
| --- | --- | --- | --- | --- | --- |
| **Үйлчиглээний тодорхойлолт** | **Нэгж** | **Хугацаа** | **Тоо, хэмжих нэгж** | **Нэгж үнэ** | |
| ЭДТ брэнд ном | БҮТЭЭГДЭХҮҮН | *Хавс. 3 үзнэ үү.* | 1 |  | |
| Маркетингийн төлөвлөгөө болон нэг жилийн эвент календар | БҮТЭЭГДЭХҮҮН | *Хавс. 3 үзнэ үү.* | 1 |  | |
| 2021 онд контент нэвтрүүлэх сувгуудтай дэд гэрээгээ байгуулна | дэд гэрээ | *Хавс. 3 үзнэ үү.* | 3 |  | |
| Хайлтын системийн оновчлол | БҮТЭЭГДЭХҮҮН | *Хавс. 3 үзнэ үү.* | 1 |  | |
| Фото, видео, анимэйшн, инфографик, шууд контент, мэдээ, нийтлэл | багц | *Хавс. 3 үзнэ үү.* | 1 |  | |
| бүрэлдэхүүн хэсгийн танилцуулах видео | БҮТЭЭГДЭХҮҮН | *Хавс. 3 үзнэ үү.* | 5 |  | |
| Судалгааны ажил танилцуулах видео | БҮТЭЭГДЭХҮҮН | *Хавс. 3 үзнэ үү.* | 4 |  | |
| Ерөнхий сургалтыг видео контент болгон хөрвүүлэх | БҮТЭЭГДЭХҮҮН | *Хавс. 3 үзнэ үү.* | 1 |  | |
| Захиалгат сургалтыг видео контент болгон хөрвүүлэх | БҮТЭЭГДЭХҮҮН | *Хавс. 3 үзнэ үү.* | 2 |  | |
| Сургалт, экспо, эвентүүдэд захиалгаар видео монтаж хийх | сар | *Хавс. 3 үзнэ үү.* | 6 |  | |
| Эцсийн тайлан | БҮТЭЭГДЭХҮҮН | *Хавс. 3 үзнэ үү.* | 1 |  | |
| Үнийн саналын нийт дүн | | | | |  |
| Тендерт оролцогчийн нэр *[бүтэн нэрээ оруулна уу] :*  Гарын үсэг *[гарын үсгэж зурна уу] :*  Хугацаа *[хугацаагаа оруулна уу] :* | | | | | |

Хавсралт 3

**МОНГОЛ УЛС**

**ЭКСПОРТЫГ ДЭМЖИХ ТӨСӨЛ**

**ОУХА КРЕДИТ #5879-MN**

**Ажлын Даалгавар**

**NCS-3-1 / 20: Төслийн үйл ажиллагааг олон нийтэд таниулах зөвлөхийн бус үйлчилгээ**

1. **Ерөнхий**

Монгол Улсын Засгийн газар Дэлхийн Банк Группийн гишүүн Олон улсын хөгжлийн ассоциациас (ОУХА) Экспортыг дэмжих төсөл (EDP)-ийг хэрэгжүүлэхээр хөнгөлттэй зээл авсан. Төслийн хүрээнд уул уурхайн бус салбарын Жижиг, дунд үйлдвэр эрхлэгчдийн экспортын чадавхийг бэхжүүлэх, экспортын зах зээлд нэвтрэх боломжийг өргөжүүлж, дэмжлэг үзүүлэхэд оршино. Хүнс, хөдөө аж ахуй, хөнгөн үйлдвэрийн яам (ХХААХҮЯ) нь төслийн уялдаа холбоо, үр дүнгийн хяналтыг багтаан төслийн хэрэгжилтийг хангана.

ЭДТ ​​нь дараахь үндсэн дөрвөн бүрэлдэхүүн хэсэгтэй: 1) Экспортын шинэ санхүүгийн бүтээгдэхүүн бий болгох, үүнд Монголын үндэсний давхар даатгалын хувьцаат компанид (Mongolian Re) санхүүгийн, техникийн болон байгууллагын хөгжилд дэмжлэг үзүүлэх, үүнд дараахь хоёр дэд бүрэлдэхүүн багтана: (i) ҮДД ХК-ний мэдлэг боловсролыг дээшлүүлэх, чадавхийг бэхжүүлэх; (ii) ҮДД ХК-ийн Экспортын Даатгалын Компанид хөрөнгө оруулах; 2) Экспортын өрсөлдөх чадварыг дээшлүүлэх нь (i) экспорттой холбоотой сургалтын хөтөлбөрүүдэд санхүүжилт олгох; (ii) олон улсын зах зээлд өрсөлдөх чадварыг дээшлүүлэх; (iii) олон улсын зах зээлд ЖДҮ, кластеруудын өрсөлдөх чадварыг нэмэгдүүлэхэд экспортлогчдыг дэмжих Түншлэлийн Хөтөлбөр; (iv) CoVid-19-ийн нөлөөллийг бууруулах чиглэлээр Монгол Улсын Засгийн газартай хамтран ажиллах; 3) Баталгаажуулалтын үйлчилгээ ба чанарын удирдлага; 4) Төслийн гурван бүрэлдэхүүн хэсгийг дэмжин ажиллах Төсөл хэрэгжүүлэх нэгж байх юм.

1. **Үндсэн зорилго**

Энэхүү ажлын зорилго нь ТХН-д маркетингийн үйлчилгээ үзүүлж маркетингийн төлөвлөгөө боловсруулж, хэрэгжүүлэх юм. Үйлчилгэ үзүүлэх байгууллага нь маркетингийн төлөвлөгөө, сурталчилгааны кампанит ажил, хэвлэл мэдээллийн хэрэгслийг хамарсан сурталчилгаа, олон нийтийн болон захиалгат арга хэмжээнүүдийг зохион байгуулж, төслийн бүрэлдэхүүн хэсгүүдийг ЖДҮ, Кластерууд болон олон нийтэд сурталчлан таниулах юм. Гүйцэтгэгч нь нь маркетингийн төлөвлөгөө, кампанит ажлын иж бүрэн багцыг цаг тухайд нь гүйцэтгэх шаардлагатай. Гүйцэтгэгч нь компани нь видео болон гэрэл зургийн контент гаргах ЭДТ-ийн зохион байгуулж буй арга хэмжээнд оролцох шаардлагатай болно.

1. **Ажлын хамрах хүрээ**

Ажлын хүрээнд дараахь ажлууд хамрах боловч үүгээр хязгаарлагдахгүй:

* 1. Дараахь зүйлсийн хамарсан ЭДТ-ийн брэнд бүүк боловсруулах:
     1. Лого боловсронгуй болгох
     2. ЭДТ-ийн брэнд өнгө гаргах
     3. ЭДТ-ийн сурталчилгааны барааны загвар гаргах
     4. Сурталчилгааны тараах материалын загвар гаргах: товхимол, тараах материал, том самбар, аннонс; ЭДТ-ийн вэбсайт, Фэйсбүүк, Инстаграм, Линкэдин, Твиттерт зориулсан дижитал сурталчилгааны форматууд
  2. Маркетингийн төлөвлөгөө: хугацаа, ажлын төлөвлөгөө зэрэг зорилтот хэрэглэгчдэд хэрхэн хүрэх талаар нарийвчилсан төлөвлөгөө;
     1. ЭДТ-ийн зорилтот бүлэг болох ЖДҮ ба Кластеруудад оновчтой сувгуудыг ашиглан хүрэх нэг жилийн хугацаанд хэрэгжүүлэх дижитал болон бусад маркетингийн төлөвлөгөө боловсруулах
     2. Гүйцэтгэлийг хэмжих гол үзүүлэлтүүдийг тодорхойлох;
     3. Нэг жилийн хугацаанд зохион байгуулах болон тэмдэглэлт, чухал өдрүүдийг багтаасан эвент хуанли гаргах;
     4. Төлөвлөгөөнд бүх үйл ажиллагаа, танилцуулга, цаг хугацааны талаар нарийвчлан тусгасан байх ёстой;
     5. Төсвийн хүрээнд маркетингийн үйл ажиллагаа, гүйцэтгэл хийх;
  3. Маркетингийн кампанит ажил:
     1. Маркетингийн кампанит ажлыг гүйцэтгэх ажил болон төлөвлөгөөний дагуу хийх;
     2. Маркетинг, сурталчилгаа, сурталчилгааны бүхий л үйл ажиллагааг удирдан зохион байгуулах;
     3. Ikon.mn, gogo.mn, Bloomberg tv гэх мэт оновчтой сувгуудыг тодорхойлж, ЭДТ-ийн контентүүд гаргах, ток шоу нэвтрүүлэг, ярилцлагад оролцох оновчтой цаг хугацаанд нэвтрүүлэх зорилтот хэрэглэгчдэд хүрэх хамгийн оновчтой цагт гарган 2021 онд хамтран ажиллах гэрээ байгуулах;
     4. Хайлтын системийн оновчлолыг сайжруулах;
     5. Агуулга гаргах: Зураг, видео, анимаци, инфографик, шууд контент, мэдээ, нийтлэл.
  4. Үр дүнг хянан тайлагнах:
     1. Маркетингийн бүхий л үйл ажиллагаа, үр дүнд хяналт тавих;
     2. Маркетингийн бүх үйл ажиллагаа, кампанит ажлын гүйцэтгэлийн гол үзүүлэлтүүд дээр үндэслэн хянаж, тайлагнах;
     3. Тайланг цаг тухайд нь гаргаж, илгээх.

1. **Гүйцэтгэх ажлын даалгавар, тайлагнах Хугацаа болон шаардлагууд**
   1. Гүйцэтгэх ажлууд болон тайлагнах хугацаанд дараах зүйлс багтах бөгөөд үүгээр хязгаарлагдахгүй:

| № | Гүйцэтгэх ажил | Шалгуур | Хугацаа |
| --- | --- | --- | --- |
| **1** | Маркетингийн төлөвлөгөө | Маркетингийн төлөвлөгөө болон төсвийн урьдчилсан төлөвлөгөө | 2 дах 7 хоног |
| Үндсэн шалгуурууд тодорхойлох |
| Кампант ажлууд дамжуулах сувгууд тодорхойлох |
| **2** | ЭДТ-ийн брэнд бүүк боловсруулах | Төслийн лого, уриа, болон сурталчилгааны бүтээгдэхүүнүүдийн дизайн, формат бүхий ЭДТ-ийн зориулсан брэнд-бүүк бүтээх. | 6 дах 7 хоног |
| **3** | Кампант ажил | 2021 онд контентыг нэвтрүүлэх оновчтой сувгуудтай гэрээ байгуулна | 4 дах 7 хоног |
| Контент бүтээх: Зураг, видео, анимаци, инфографик, лайв контент, мэдээ, нийтлэл | 2-22 дах  7 хоног |
| Хамгийн багадаа:   * 5 богино хэмжээний танилцуулга видео бичлэгүүд: бүрэлдэхүүн хэсэг 1, дэд бүрэлдэхүүн хэсэг 2.1, дэд бүрэлдэхүүн хэсэг 2.2, дэд бүрэлдэхүүн хэсэг 2.3 ба бүрэлдэхүүн хэсэг 3 (ойролцоогоор 2-5 минут) * Ерөнхий болон захийлгат сургалтуудыг видео контент болгон хөрвүүлэх * Судалгааны ажлын үр дүнг танилцуулах 4 видео бичлэгүүд (хамгийн ихдээ 10 минут) * ЭДТ-ийн зохион байгуулж буй сургалт, экспо болон бусад эвентүүдэд ирж зураг, бичлэг хийн монтажлах үйлчилгээ үзүүлэх |
| **4** | Хяналтын тайлан | Үйл ажиллагаа тус бүрдээ тайлан тавих | 24 дэх 7 хоног |
| Үзүүлсэн үйлчилгээний үр дүнгийн эцсийн тайлан. |

Хяналт, тайлан тавих ажлыг төслийн Хяналт шинжилгээ, үнэлгээний гарын авлагаар удирдана. Гүйцэтгэгч нь ТХН-ийн Ахлах бизнес хөгжлийн шинжээч болон Хяналт шинжилгээний мэргэжилтэн нарт шууд тайлагнаж, ТХН-ээс гэрээний хэрэгжилт, гүйцэтгэсэн ажлын чанарт хяналт тавин чанрын шаардлага хангасан тайланг ХХААХҮЯ-д тайлагнах болно.

ТХН болон ХХААХҮЯ нь тохиролцсон гүйцэтгэх ажлын төлөвлөгөөний дагуу үр дүнд суурилан гүйцэтгэгчийн ажлыг үнэлж, хянан, хүлээн зөвшөөрөн нэхэмжлэхийг батална. Гүйцэтгэгч нь дээрх хүснэгтэд заасан хуваарийн дагуу ажлаа гүйцэтгэх ба ажил хүлээн авах маягтын хамт ирүүлнэ. Ажлыг чанарын өндөр түвшинд гүйцэтгэж, маягтыг хавсаргаж танилцуулснаар, төслийн холбогдох эрх бүхий хүмүүс маягтад гарын үсэг зуран баталгаажуулна.

Гэрээ хэрэгжиж эхэлснээс хойш 14 хоногийн дотор ажлын цар хүрээтэй уялдуулан маркетингийн нарийвчилсан төлөвлөгөөг ТХН-д хүргүүлж, төслийн захиралаар батлуулна. Маркетингийн нарийвчилсан төлөвлөгөө нь гүйцэтгэх ажлын үр дүн, зорилгын хэрэгжилтийг хэмжих үндэс суурь болно.

         Ажлын нарийвчилсан төлөвлөгөө нь “Тайлангийн шаардлага болон хугацаа”-г багтаах болно. Хамгийн багадаа:

(a) Тайлангийн формат, давтамж, агуулга: Агуулга нь тайланд ямар гүйцэтгэх ажлыг гүйцэтгэсэн, үр дүнгийн мэдээллийг оруулахыг заана;

(б) Хуулбарын тоо, хэрэв байгаа бол цахмаар оруулах шаардлага (эсвэл флаш диск дээр). Эцсийн тайланг флэш дискэнд болон заасан хэмжээний цаасан хэлбэрээр хүргэх;

(г) тэднийг хүлээн авах хүмүүс (нэр, албан тушаал, ирүүлэх хаягийг заана); гэх мэт.

1. **ГүйцэтГэгчийн мэргэжлийн шаардлага болон сонголтын шалгуур**

Гүйцэтгэгч компани нь дараахь ур чадвар, туршлага, техникийн чадавхитай байх ёстой:

* Сүүлийн 2 жилийн хугацаанд гүйцэтгэгч компани нь маркетинг, дизайны чиглэлээр дор хаяж 3 маркетингийн үйлчилгээний гэрээ байгуулсан байх;
* Сүүлийн 5 жилийн хугацаанд гүйцэтгэгч байгууллага нь хувийн хэвшил, төрийн, олон улсын байгууллагуудад үйлчилгээ үзүүлж байсан туршлагатай байх;
* Гүйцэтгэгч байгууллага нь маркетингийн үйлчилгээний талаархи туршлага, мэдлэгээ харуулах, ажил гүйцэтгэлийн тодорхойлолт, гүйцэтгэсэн ажлын төсөв, эхэлсэн болон дууссан он, үйлчлүүлэгч, холбоо барих этгээдийг багтаасан гэрээнүүдийг бүрдүүлэх;
* Үйлчилгээ үзүүлэх компани нь гүйцэтгэлийг дуусгах техникийн чадавхитай байх ёстой. Үүнд:
  + - Студи / Оффис
    - Техникийн тоног төхөөрөмж (камер, микрофон, график, видео дизайны програмууд, шаардлага хнагасан компьютер гэх мэт …)
* Шаардлагатай ажилтнуудын зохих мэргэшил, ур чадварын бэлэн байдал;
* Үйлчилгээ үзүүлэх компани нь бүх даалгаврын хамгийн доод шаардлага болох доорхи мэргэжилтнүүдтэй байх ёстой. Үүнд:
  + - Маркетингийн ахлах мэргэжилтэн / багийн ахлагч - 1
    - График ба видео дизайнер - 2
    - Сэтгүүлч - 1

**Санал болгож буй бүх ажилтнуудын мэргэшлийг нотлох дараах баримт бичиг шаардлагатай.**

* Ажилтнуудын CV;
* Боловсролын диплом, мэргэжлийн гэрчилгээний хуулбар;

**Багийн гишүүдэд тавигдах шаардлагууд:**

1. **Маркетингийн ахлах мэргэжилтэн/Багийн ахлагч (6 хүн-сар)**

Энэхүү ажлын үндсэн зорилго нь 1) маркетингийн үйл ажиллагаануудыг санал болгон төлөвлөж, хэрэгжүүлж, гүйцэтгэж дуусгасан болон төлөвлөсөн ажлуудаа тайлангах, багаа удирдан ажиллуулах; 2) бүх ажлыг мэргэжлийн түвшинд, чанартай, цаг тухайд нь гүйцэтгэх тал дээр хяналт тавих; 3) төслийн багтай ойр ойрхон харилцан яриа, санал солилцох ажил зохион байгуулж байх.

**Нарийвчилсан ажлын даалгавар:**

Тодорхой ажлууд нь дараахь зүйлийг агуулах боловч үүгээр хязгаарлагдахгүй:

* Маркетингийн багийг удирдах;
* Эцсийн үр дүн гаргах ажлыг хариуцах;
* Багийн гишүүдийн ажлын төлөвлөгөөнд хяналт тавьж, хоёр долоо хоног тутамд хийсэн ажлын тайлан, явцыг ТХН-д тайлагнах;
* ТХН-тэй хамтран ажиллаж маркетингийн бүхий л үйл ажиллагааг явуулах, зөвлөмж боловсруулах;
* Боловсруулах, байршуулахаас өмнөх суурь судалгаа хийх;
* Захиалагчийн байгууллагатай тогтмол уялдаатай ажиллаж, бүтээгдэхүүнүүдийг төслийн багийн саналын дагуу боловсруулах;

**Мэргэшлийн хамгийн доод шаардлага:**

* Маркетинг, бизнесийн удирдлага, медиа харилцаа холбоо болон бусад холбогдох чиглэлээр бакалавараас дээш зэрэг;
* Маркетинг, хэвлэл мэдээллийн чиглэлээр 10-аас доошгүй жил ажилласан туршлагатай;
* Хувийн, төрийн болон олон улсын байгууллагуудад зөвлөгөө өгөх чиглэлээр 5-аас доошгүй жилийн туршлагатай байх;
* Кампанит ажлын эцсийн бүтээгдэхүүнийг боловсруулах үүрэгтэй;
* Олон нийтийн мэдээллийн хэрэгсэлд ЭДТ-ийг илүү эрэлттэй болгох;
* Зохион байгуулалт, хүнтэй харилцах / илтгэх, бичих чадвартай байх;
* Ажлын зөв ёс зүй, оюуны сониуч зан, үйлчлүүлэгчидтэй харилцаа сайтай байх, багаа удирдах чадвартай;
* Ажлын ачаалал даах, зохион байгуулан удирдах чадвартай;
* Маркетингийн төлөвлөгөө, хэрэгжилтэд батлагдсан, салбартаа хүлээн зөвшөөрөгдсөн арга зүйг ашиглах чадвартай;

1. **График болон видео дизайнер (6 хүн-сар)**

График / видео дизайнер нь багийн ахлагчийн томилсон даалгаврыг хариуцаж ажиллах болно. Багийн ахлагчид 1) агуулгыг бий болгоход туслах; 2) хувийн ажлын төлөвлөгөө боловсруулан хэрэгжилтэнд анхаарах; 3) бүх гүйцэтгэх ажлыг мэргэжлийн түвшинд, цаг хугацаанд нь дуусгах; 4) багийн ахлагчтай байнга харилцан ярилцаж, санал хүсэлтийг солилцож байх.

**Тодорхой ажлууд нь дараахь зүйлийг агуулдах боловч үүгээр хязгаарлагдахгүй:**

* Хувийн ажлын төлөвлөгөө гаргаж хэрэгжүүлэх;
* Агуулгын концепци гаргах;
* Брэнд бүүк боловсруулах;
* Эцсийн график, анимац, видео контент боловсруулах;
* Кампанит ажил явуулж, үр дүнг хянах;
* Багийн удирдагчаас томилогдсон бусад ажлуудыг гүйцэтгэх.

**Мэргэшлийн хамгийн доод шаардлага:**

* Дизайн болон бусад холбогдох чиглэлийн бакалавраас дээш зэрэгтэй;
* Зураг төслийн чиглэлээр 3-аас доошгүй жил ажилласан туршлагатай;
* Өмнө гүйцэтгэж байсан график, видео ажлын жишээ сайтай байх;
* Гоо сайхан, нарийн ширийн зүйлийг олж харах чадамжтай;
* Зохион байгуулалт, хүнтэй харилцах / илтгэх, бичих чадвартай байх;
* Ажлын зөв ёс зүй, оюуны сониуч зан, үйлчлүүлэгчдийн онцгой үйлчилгээтэй байх;
* Багийн хүссэн үр дүнд хувь нэмрээ оруулах зорилготой, багийн зохистой тоглогч байх ёстой;
* Аналитик сэтгэх чадвар;
* Ажлын ачаалал даах, зохион байгуулах, удирдах чадвартай;

1. **Сэтгүүлч (4 хүн-сар)**

Энэ багт багтсан сэтгүүлч бүх агуулгын бичмэл хэсгийг бичих, засаж, хянах үүрэг хүлээнэ. Сэтгүүлчээс 1) хувийн гүйцэтгэх ажлыг мэргэжлийн түвшинд, цаг хугацаанд нь хүргэх; 4) багийн ахлагчтай байнга харилцан яриа, санал хүсэлтийг хадгалж байх.

**Тодорхой ажлууд нь дараахь зүйлийг агуулах боловч үүгээр хязгаарлагдахгүй:**

* Эцсийн бүтээгдэхүүний найруулгыг хариуцах;
* Ажлын төлөвлөгөө гаргаж, түүний дагуу цаг тухайд нь ажиллах;
* Үр дүнд хяналт тавих;
* Багийн удирдагчаас томилогдсон бусад ажлуудыг гүйцэтгэх.

**Мэргэшлийн хамгийн доод шаардлага:**

* Сэтгүүл зүй, хэл шинжлэл болон бусад холбогдох чиглэлийн бакалавраас дээш зэрэгтэй;
* Сэтгүүл зүй, хэвлэл мэдээлэл болон бусад холбогдох чиглэлээр 3-аас доошгүй жил ажилласан туршлагатай байх;
* Зохион байгуулалт, харилцааны чадвартай;
* Ажлын зөв ёс зүй, оюуны сониуч зан, үйлчлүүлэгчидтэй харилцаа сайтай байх, багаар ажиллах чадвартай;
* Багийн хүссэн үр дүнд хувь нэмрээ оруулах зорилготой, багийн зохистой гишүүн байх;
* Аналитик сэтгэх чадвар;
* Ажлын ачааллыг даах, зохион байгуулах, удирдах чадвартай;
* Бичгийн болон аман харилцааны өндөр чадвартай.

1. **ТӨсөв**

Энэхүү үйл ажиллагаанд төсөвлөсөн хамгийн дээд хэмжээ нь 20,000.00 ам.доллар (НӨАТ ороогүй, аж ахуйн нэгжийн татвар орно).

1. **Ажлын үргэлжлэх хугацаа**

Гэрээний үргэлжлэх хугацаа нь гэрээнд гарын үсэг зурснаас хойш 6 сар байна.

1. **төлбөрийн хуваар**

Төлбөрийн хуваарийг доор тусгав:

| № | Зүйл анги | Хугацаа | Нийт дүнгийн %-аар |
| --- | --- | --- | --- |
| **1** | Маркетингийн урьдчилсан төлөвлөгөө | 2 дахь 7 хоног | 20% |
| **2** | Брэнд бүүк боловсруулах | 6 дахь 7 хоног | 30% |
| **3** | Дараах контентүүдийг хүлээлгэн өгснөөр   * 5 танилцуулах бичлэг * 4 судалгааны ажлын танилцуулах бичлэг * ерөнхий болон захиалгат сургалтуудыг видео болгон хөрвүүлэх | 14 дэхь 7 хоног | 30% |
| **4** | Бусад бүх гүйцэтгэх ажлуудыг чанарын өндөр түвшинд гүйцэтгэж дуусган эцсийн тайлан хүлээлгэн өгсөн байх | 24 дэхь 7 хоног | 20% |

1. **Захиалагчийн ОРОЛЦОО, хариуцах АЖИЛТАН**
2. Үйлчлүүлэгчийн гүйцэтгэгчид өгөх байгууламж, үйлчилгээ, эд хөрөнгө:
   1. Хурал, сургалтын өрөөгөөр хангах;
   2. Засгийн газрийн хэрэгжүүлэх агентлагуудаас ажил гүйцэтгэхэд шаардлагатай мэдээллүүдийг авахад дэмжлэг үзүүлэх;
   3. Төрийн байгууллагуудтай уулзалт зохион байгуулахад дэмжлэг үзүүлэх
3. Үйлчлүүлэгчээс ажлын багт томилогдох мэргэжлийн болон туслах мэргэжилтнүүд:
   1. ТХН-ийн Бизнес хөгжлийн ахлах мэргэжилтэн
   2. ТХН-ийн Хяналт шинжилгээ, үнэлгээний мэргэжилтэн